stanford-oval/wikipedia huggingface dataset:
אירוויזיון 2023
מיקום > בחירת המדינה המארחת

באירוויזיון 2022 זכתה אוקראינה עם השיר "Stefania" של להקת קאלוש. בהתאם למסורת המקובלת, בכל שנה זכות אירוח התחרות ניתנת למדינה שזכתה במהדורה הקודמת. תחילה אישר איגוד השידור האירופי לאוקראינה להתחיל בהתארגנות לקיים את אירוויזיון 2023 בשטחה. בעברו נערך האירוויזיון באוקראינה פעמיים, ב-2005 וב-2017. עם זאת, לאור הפלישה הרוסית לשטחה ב-2022 הועלו מספר חששות בנוגע ליכולת שלה לארח את התחרות בפעם השלישית. מספר מדינות, לרבות בלגיה, איטליה, הולנד, פולין, ספרד, שוודיה והממלכה המאוחדת, הביעו עניין לאירוח את האירוע במקום אוקראינה. הפעם הקודמת שהאירוויזיון לא נערך בהתאם למסורת השנתית הייתה ב-1980, כשישראל נאלצה לוותר על השתתפותה עקב בעיות כלכליות של ערוץ 1 לקיים את התחרות בפעם השנייה ברציפות, וקיומה במקביל ליום הזיכרון לחללי מערכות ישראל.
ב-16 במאי 2022 הצהיר יושב ראש רשות השידור האוקראינית כי ברצונן לארח את התחרות באדמתם, ומקווים שהם יוכלו להבטיח את שלומם של כל העוסקים במלאכה ושל אזרחי מדינתם. ב-20 במאי 2022 הצהיר כי החלו הדיונים הרשמיים עם איגוד השידור האירופי בנוגע לקיום התחרות.
פוליטיקאים אוקראינים רבים הביעו את תקוותם שאירוויזיון 2023 יתקיים, על-אף החשש הביטחוני, באדמת אוקראינה. הנשיא וולודימיר זלנסקי, אף קיווה כי היא תתקיים במריופול, עיר שספגה הרס רב במלחמה. ב-26 במאי 2022 הצהירה מיקולה פובורוז'ניק, סגנית ראש עיריית קייב, כי הם מוכנים לארח את האירוע אם יתבקשו כך. ב-3 ביוני דיווח שר התרבות האוקראיני, אולכסנדר טקצ'נקו, על שהתחיל להתדיין בשינויים כללים במתווה התחרות, על מנת לאפשר את קיומה במדינה. כשבוע לאחר מכן הוקמה בממשלה ועדה מיוחדת שתפקח ותסייע בארגון ובהפקת התחרות.
ב-16 ביוני 2022 נועדו ממשלת אוקראינה ו-UA:PBC עם איגוד השידור האירופי, על מנת לסקור אפשרויות אירוח פוטנציאליות באוקראינה. בפגישה צוינו לבוב, זקרפטיה וקייב כמועמדות לאירוח התחרות. למחרת הודיע איגוד השידור האירופי כי לאחר הערכות מצב ביטחוניות והתייעצויות רבות עם מומחי צד-שלישי הוחלט כי אירוויזיון 2023 לא יתקיים בשטחי אוקראינה, וכי יתחילו דיונים עם ה-BBC לאירוח התחרות בשטח הממלכה המאוחדת, שדורגה באירוויזיון 2022 במקום השני עם השיר "Space Man" בביצועו של סאם ריידר. בתגובה פרסמו יושב ראש רשות השידור האוקראינית ושר התרבות במדינה הצהרה משותפת המבקשת מאיגוד השידור האירופי לקיים שיחות נוספות בקשר להחלטה. אל ההצהרה הצטרפו זוכי עבר של אוקראינה באירוויזיון: רוסלנה ליז'יצ'קו, ג'מאלה ואולה פסיוק. עמדה זו קיבלה את תמיכתם של ראש ממשלת הממלכה המאוחדת בוריס ג'ונסון ושל סגן ראש ממשלת פולין פיוטר גלינסקי. ב-23 ביוני אישר האיגוד את החלטתו שלא לקיים את אירוויזיון 2023 באוקראינה, והדגיש את השיקולים הביטחוניים לכך.
ב-25 ביולי 2022 הודיע איגוד השידור האירופי יחד עם ה-BBC ו-UA:PBC כי אירוויזיון 2023 יתקיים בממלכה המאוחדת, כאשר תהליך איתור העיר המארחת המתאימה ביותר יתחיל בעוד כשבוע. זו תהיה הפעם החמישית בה הממלכה נחלצת לעזרתה של המדינה הזוכה במהדורה הקודמת, לאחר שעשתה זאת בעברה עבור הולנד ב-1960, צרפת ב-1963, מונקו ב-1972 ולוקסמבורג ב-1974.
מיקום > בחירת העיר המארחת

במקביל להכרזה כי אירוויזיון 2023 יערך בממלכה המאוחדת בשיתוף עם רשות השידור האוקראינית, השיק ה-BBC ב-25 ביולי את תהליך הגשת ההצעות לאירוח התחרות מערי הממלכה השונות. ה-BBC קבע כי "כל עיר פוטנציאלית חייבת לעמוד במספר סטנדרטים מינימליים המוכיחים שיש לה את היכולת והניסיון לערוך בשטחה אירוע בסדר גודל בין-לאומי ובמורכבות שונות". הקריטריונים לערים היו דומים מאוד לשנים האחרונות: על המקום להכיל למעלה מ-10,000 מושבים, מרכז עיתונות ל-1,500 איש לכל היותר, גישה נוחה לנמל תעופה קרוב, לינה במלונות ללפחות 2,000 אנשי הפקה, עיתונאים וצופים.
במהלך השלב הראשון קיבלה רשות השידור הבריטית את נכונותן של 20 ערים שונות לאירוח התחרות. שבע מהן נכללה ברשימה שהורכבה על ידה ופורסמה ב-12 באוגוסט: ברמינגהאם, גלאזגו, לידס, ליברפול, מנצ'סטר, ניוקאסל על הטיין ושפילד. שבע הערים האלו נדרשו להכין תוכנית מפורטת של אירוויזיון 2023, כולל התחשבות בהקמת אירועי-בת שונים בשטחן. אותן הן נדרשו להגיש עד 8 בספטמבר. ב-27 בספטמבר צומצמה הרשימה לגלאזגו ולליברפול, כשב-7 באוקטובר הוכרז כי האחרונה מביניהן נבחרה לקיים את האירוויזיון בשטחה.
העיר המארחת
העיר שהגיעה למקום השני במכרז
שבע הערים שנכללו ברשימה הקצרה של איגוד השידור האירופי
הגישו הצעה רשמית לתאגיד השידור הבריטי
| עיר/עיירה | אולם | הערות | מקור |
| --- | --- | --- | --- |
| אברדין | דה איוונט קומפלקס אברדין | — |  |
| בלפסט | אודיסיי ארנה | — |  |
| ברמינגהאם | ארנת NEC | — |  |
| ברייטון | — | נאלצה לפרוש מהמכרז ב-11 באוגוסט, בטענה להיעדר תשתית מספקת. |  |
| בריסטול | בריסטול ארנה | — |  |
| קארדיף | אצטדיון המילניום | משכה את הצעתה ב-3 באוגוסט 2022, בטענה לאי זמינות של המקום המוצע. |  |
| דארלינגטון | דה דארלינגטון ארנה | ההצעה כרוכה בבניית גג קבוע או זמני לארנה. |  |
| דרי | — | משכה את הצעתה ב-8 באוגוסט 2022, בטענה להיעדר מקום ותשתית מספקת. |  |
| אדינבורו | — | — |  |
| גלאזגו | OVO היידרו | — |  |
| לידס | לידס ארנה | — |  |
| ליברפול | ליברפול ארנה | — |  |
| לונדון | — | לונדון עמדה בכל הקריטריונים, עם זאת ה-BBC ואיגוד השידור האירופי העדיפו לקיים את האירוע מחוץ לבירה. |  |
| מנצ'סטר | מנצ'סטר ארנה | — |  |
| ניוקאסל על הטיין | ניוקאסל ארנה | — |  |
| נוטינגהאם | נוטינגהאם ארנה | משכה את הצעתה ב-9 באוגוסט 2022, בשל חוסר יכולתו של המקום לעמוד בקריטריונים של איגוד השידור האירופי. |  |
| פרודו | — | — |  |
| שפילד | שפילד ארנה | — |  |
| סנדרלנד | אצטדיון האור | משכה את הצעתה ב-10 באוגוסט 2022, בטענה כי המקום אינו פנוי בתאריכי התחרות. |  |
| וולברהמפטון | — | — |  |
מיקום > הכנות וחזון כללי > תיירות

קיום האירוויזיון הוא הזדמנות נרחבת עבור המדינה המארחת למיתוג מחדש שלה, הן מבחינה פוליטית והן מהתחום התיירותי והתרבותי. הוא אינו דומה לאף אירוע נוסף בסדר גודל זהה (כמו המשחקים האולימפיים), זאת עקב הקהילתיות והאחדות בין מעריציו. כמו כן, ישנה אפשרות להעברת נרטיבים לאומיים על העיר ועל המדינה המארחת במהלך קיום "שבוע האירוויזיון". ב-2023 הפך הדבר למעט קשה יותר, כיוון שהתחרות לא נערכה באוקראינה, זוכת העונה הקודמת, אלא בממלכה המאוחדת. לכן, היה צריך למצוא שילוב בין אלמנטים אוקראיניים לבריטים. עוד גורם שהאפיל על קיום התחרות בבריטניה הוא הדעות האנטי-להט"ביות שנשמעות במסדרונות הפרלמנט הלאומי מאז פרישתו של בוריס ג'ונסון מתפקיד ראש הממשלה. בהתחשב לקשר ההדוק בין הקהילה הגאה לתחרות הצטרכה ממשלת המדינה להקצות תקציבים גם לשיפור הנראות הלהט"בית בעיר ליברפול. בהקשר דומה, הממשלה התחייבה לטרפד כמה הצהרות נגד אוקראינה, שפורסמה על ידי מספר פוליטיקאים במדינה. מועצת העיר של ליברפול העריכה כי הרווח הצפוי מקיום האירוע בשטחה יעמוד על כ-25 מיליון ליש"ט, זאת בהשוואה לטורינו, שאירחה את אירוויזיון 2022 אשתקד. יתרה מזאת, נטען כי התיירות בעיר תגדל ב-5% עד 2026.
מיקום > הכנות וחזון כללי > שותפות מסחרית

ברוב המקרים נמדדת השפעה כלכלית חיובית על העיר המארחת בעקבות אירועי האירוויזיון. ליברפול נחשבת למרכז תעסוקתי אדיר בממלכה המאוחדת, אך לא ליעד תיירותי נרחב. לאחר הברקזיט מהאיחוד האירופי ומגפת הקורונה והשפעותיה הכלכליות נראתה ירידה חדה בשני התחומים. הרצון של מועצת ליברפול לשקם את הפצעים מאותה תקופה הביא להכנת תוכנית כלכלית מפורטת לקראת התחרות.
כאשר הוכרז על ליברפול כעיר המארחת של התחרות היו כ-3,500 משרות פנויות באזור – פי 10 פחות מהנתון של 2019. חברות מסחריות בתחום הבידור, שעבדו יחד עם איגוד השידור האירופי בפיתוח אירוע האירוויזיון הקרב, ראו בו כמקפצה אפשרית בשוק העבודה המקומי בליברפול. הן החליטו לשתף פעולה עם המועצה המקומית ולפתוח משרות רבות נוספות, שיישארו פתוחות גם בעתיד עבור אירועים נוספים, דוגמת האליפות הפתוחה ברויאל ליברפול, מרוצי המכוניות במסלול איינטרי וכדומה. למעלה מ-2,000 משרות עבודה חדשות נפתחו, ובנוסף הונהגו גם עשרות הכשרות בנושא פיתוח קריירה בתחום.
מיקום > הכנות וחזון כללי > פיתוח תחום הבידור בליברפול

ליברפול הוכתרה כעיר המוזיקלית של אונסק"ו מאז 2015. המחלקה לבידור ולמוזיקה של מועצת העיר שאפה לנצל את תוארה בצורה הטובה ביותר באמצעות מיתוג אוטובוסים וכלי תחבורה ציבוריים נוספים, השקת רשת מקוונת חברתית אודות המוזיקה בעיר ופעילויות קהילתיות במהלך ואחרי אירוויזיון 2023. במהלך שבועיים הייתה הגישה לתחבורה ציבורית לאחר חצות זמינה. הצורך העז בשירות זה חשף את המחסור הקשה בהיסעי לילה באזור לאורך שאר ימות השנה. לכן, החליטו חברות מרסייטראבל ומיוזיק בורד לנסות ולפתח קווי אוטובוס בשעות המאוחרות. עם הגעתם של נותני החסות לאירוויזיון 2023 לתחומי העיר ליברפול נבחנה האפשרות לקיים עמם שיתוף פעולה בפיתוח תוכניות חינוך ארוכות-טווח בתחום המוזיקה. לאחר התחרות הובע רצון עז לקדם אמנים מקומיים באמצעות שימוש פרסומי ב-400 נכסי צאן ברזל של העיר, דוגמת מלאני סי וג'ון לנון. בנוסף, הפוסטרים של התחרות הוחלפו בכאלו המתארים את ליברפול כמרכז המוזיקלי של הממלכה המאוחדת.
המדינות המשתתפות > אמנים חוזרים

ארבעה אמנים שבו לתחרות האירוויזיון ב־2023, לאחר שייצגו כבר מדינתם בעבר. שניים מתוכם השתתפו באירוויזיון 2012, שנערך בבאקו, בירת אזרבייג'ן: לורן, הזוכה השוודית של האירוע, ופשה פארפני, הנציג המולדובי, שגם היה זמר הליווי של אליונה מון בשנה העוקבת. מרקו מנגוני ייצג ב-2013 את איטליה, ואילו מוניקה לינקיטה ייצגה את ליטא ב-2015 עם ואידאס באומילה. כמו כן, גוסטף היה זמר הליווי של סנק ב-2018 ושל הוברפוניק ב-2021, ואילו אירו הגאורגית זכתה באירוויזיון הילדים 2011 כחלק מההרכב "קנדי".
| מדינה | מבצע | שנים קודמות | מקום |
| --- | --- | --- | --- |
| שוודיהשוודיה | לורן | 2012 | 1 |
| מולדובה מולדובה | פשה פארפני | 2012, 2013 כזמר ליווי | 11, 11 |
| איטליה איטליה | מרקו מנגוני | 2013 | 7 |
| ליטא ליטא | מוניקה לינקיטה | 2015 ביחד עם ואידאס באומילה | 18 |
| בלגיה בלגיה | גוסטף | 2018,2021 כזמר ליווי | 12 בחצי הגמר, 19 |
| גאורגיה גאורגיה | אירו חצ'אנובי | 2011 באירוויזיון הילדים כחלק מלהקת קנדי | 1 |
המדינות המשתתפות > מדינות אחרות

כמה תאגידי שידור החברים באיגוד השידור האירופי פרסמו הצהרות המאשרות את אי-השתתפותן באירוויזיון 2023. מועצת המנהלים של רשות השידור הבולגרית BNT התכנסה לפגישה, שנערכה ב-7 בספטמבר, בה החליטה שלא להשתתף באירוע הקרוב בשל עלויות ההשתתפות הגבוהות. הדבר אושר באופן רשמי ב-19 באוקטובר, כשיצאה המועצה בהצהרה לכלי התקשורת. ב-13 וב-14 באוקטובר החליטו מונטנגרו ומקדוניה הצפונית להצטרף לבולגריה אל רשימת המדינות שיעדרו מאירוויזיון 2023 גם הן עקב מצבן הכספי הרעוע. עם זאת, הן הצהירו כי ישדרו את התחרות בכל זאת. גם אנדורה, בוסניה והרצגובינה, לוקסמבורג וסלובקיה החליטו להמשיך את תקופת היעדרותן מהאירוויזיון.
חזרתה הפוטנציאלית של מונקו לאירוויזיון ב-2023, מדינה שנעדרה ממנו מאז 2006, נדונה לראשונה בנובמבר 2021. מאוחר יותר דווח כי חלק מתקציב המדינה נשמר עבור שיבה לתחרות. אולם סכום זה צומצם עקב השקת ערוץ טלוויזיה חדש בבעלות ציבורית, TVMonaco, שהחל את שידוריו בספטמבר 2023. בעקבות כך הודיע ב-5 בספטמבר 2022 תאגיד השידור המונגאסקי על גניזת הרעיון לחזרה עתידית לאירוויזיון.
מאז הופעת הבכורה שלה באירוויזיון הילדים 2018 מנסה איגוד השידור האירופי לצרף את קזחסטן למצבת המדינות המשתתפות בתחרות הבוגרים. אולם כשהתפרסמה רשימת המדינות המשתתפות באירוויזיון 2023, קזחסטן לא נכללה בה. השעיותיהן של רוסיה ושל בלארוס נמשכה גם הפעם.
הפקה

אירוויזיון 2023 הופק על ידי תאגיד השידור הבריטי British Broadcasting Corporation‏ (BBC). רשות השידור האוקראינית UA:PBC עבדה יחד עם ה-BBC, על מנת להטמיע אלמנטים אוקראיניים בתחרות, כולל הופעות אורחות של נציגי אוקראינה לדורותיהם, מנגינות רקע מיוחדות לקטעי הנחיה, בחירת מנחים ממוצא אוקראיני ועיצוב הסמלים והלוגואים השונים.
צוות ההפקה הורכב ממרטין גרין, רייצ'ל אשדאון, אנדו קרטמל, לי סמיתורסט, טוואן ואן דה ניונהוייז'ן וג'יימס או'בראיין. ניקי פרסונס, ריצ'רד ולנטיין ואולי בארטלט עבדו כבמאים; דן שיפטון מונה למנהל הקריאטיבי הראשי, קוג'ו סמואל למנהל המוזיקלי, חוליו הימדה למעצב הבמה, רוברט אדוארס לראש הסאונד ואילו טים רוטלדג' למעצב התאורה. צוות הייעוץ האוקראיני מובל על ידי אוקסנה סיבינסקה, טטיאנה סמנובה והרמן ננוב.
התקציב הראשוני שהוקצה לאירוויזיון 2023 הוא 14 מיליון ליש"ט (כ-16.2 מיליון אירו), מתוכם תרמו מועצת העיר של ליברפול והרשות המשולבת של המטרופולין הקרוב כל אחת שני מיליון ליש"ט. יתרת העשרה מיליון ליש"ט הוקצתה על ידי ה-BBC, איגוד השידור האירופי וממשלת הממלכה המאוחדת. אולם לאחר התחרות ההערכות שונו ל-24.7 מיליון ליש"ט.
הפקה > עיצוב ויזואלי

ב-7 באוקטובר 2022, יחד עם ההודעה על העיר המארחת, חשף איגוד השידור האירופי את הלוגו המסורתי של אירוויזיון 2023. לב האירוויזיון, שבדרך כלל מוצב דגלה של המדינה המארחת במרכזו, מכיל את דגל אוקראינה על מנת לשקף את זכייתה באירוויזיון 2022. הטקסט של "Song Contest" מלווה מתחתיו בכתובים "United Kingdom" ו-"Liverpool 2023".
ב-31 בינואר 2023 נחשפו הלוגו והסלוגן הרשמי של התחרות, "United by Music" ("מאוחדים באמצעות מוזיקה"). הלוגו עוצב על ידי חברת "Superunion" הבריטית וחברת "Starlight Media" האוקראינית. הוא נבנה סביב מחרוזת לבבות דו-ממדיים, הדומים לאלקטרוקרדיוגרם, מעין תגובה לקצב וקול. צבעיו שאובים משילוב של צבעי דגל אוקראינה ודגל הממלכה המאוחדת, ואילו הגופן לקוח מסגנון עיצוב דומה, שהיה פופולרי בשלטי הרחוב בליברפול מהמאה ה-20.
רבים שיבחו על בחירתו של "United By Music" כסלוגן הרשמי של אירוויזיון 2023. חלקים הסתכלו זאת כתיאור מעשי של מטרת ייסוד תחרות הזמר של האירוויזיון או ביטוי משמח לאיחוד על-אף המחלוקות והמלחמות. ומאידך, נטען כי זה עצוב שצריך לציין זאת במפורש לאחר 67 שנים מאז 1956.
הפקה > עיצוב הבמה

ב-2 בפברואר נחשף העיצוב הרשמי לבימת אירוויזיון 2023. הוא הוכן על ידי חוליו הימדה, והתבסס על עקרונות מאחדים, כמו ידידות, מסיבה וקהילתיות. כמו כן, נלקח בחשבון שילוב בין מוטיבים תרבותיים של אוקראינה ושל הממלכה המאוחדת. שטח הבמה עמד על 450 מטרים רבועיים המלווים ל-220 מ"ר מסכי לד המסתובבים באופן עצמאי, למעל 700 אריחי לד ברצפתו ויותר מ-1,500 מטרים של נורות לד הכרוכים סביבו. צ'ארלס השלישי, מלך הממלכה המאוחדת ורעייתו קמילה, שטקס הכתרתם נערך בשבוע שלפני התחרות, חנכו את הבמה ב-26 באפריל.
לטענת אתר "דימוויז'ן", הבמה לא הייתה מפוארת מדי בעיצובה, והיא דומה מעט לזו שנבנתה ב-2017. עיקר הביקורת עסק סביב גודלה, שהקשה על חלק מהמדינות לייצר מופעים מרהיבים. ”קירות הלד סיפקו שפע של יופי, אולם גודל הבמה היווה כחיסרון בולט אצל הופעותיהן של כמה מדינות, שלא הצליחו לנצל אותו במיטבו” – נכתב.
הפקה > מנחים

ב-22 בפברואר 2023 נחשף כי הזמרת אלישה דיקסון, השחקנית האנה וודינגהם והזמרת האוקראינית יוליה סנינה נבחרו להגיש את אירוע האירוויזיון. אליהן הצטרף באירוע הגמר גרהם נורטון, ששימש כפרשן לענייני האירוויזיון של ה-BBC מאז 2009. כמו כן, הוא היה שותף להנחיית האירוויזיון לרוקדים בשנים 2007 ו-2008 וכן גם באירוע הלהיטים הגדולים של האירוויזיון ב-2015.
את טקס פתיחת אירועי האירוויזיון הנחו טימור מירושניצ'נקו וסם קוק, כשריצ'י אנדרסן פירשן מאחורי הקלעים. מירושניצ'נקו ניהל גם את מסיבת העיתונאים של התחרות, יחד עם ג'רמיין פוסטר ומריה וינוגרדובה.
ניתוח מוזיקלי

באירוויזיון 2023 נרשמה עלייה של 13 אחוזים במספר השירים שנשלחו בשפתה המקורית של המדינה המתחרה או בשילוב עם השפה האנגלית. בדומה לשאר מהדורות התחרות, לא ניתן למתוח קו דמיון בין 37 השירים שנשלחו.
כמה מדינות, דוגמת שווייץ, שוודיה, הולנד וליטא, החליטו להמשיך בשנה זו עם שירי הבלדות הרגשניות ששלחו ב-2022. חלק אחר, בו נמנים ישראל, נורווגיה וצרפת, דווקא המשיך עם כיוון הדאנס שאימץ אשתקד. בשנת 2023 התחרו שלושה שירי רוק בלבד: "Promise" של הלהקה האוסטרלית וויאג'ר, "Blood & Glitter" של לורד אוף דה לוסט ו-"Cha Cha Cha" בביצוע הזמר הפיני קרייה. האחרון מביניהם סיים את התחרות במקום השני, והביא למדינתו את ההישג הגבוה ביותר שלה מאז זכייתה באירוויזיון 2006.
בחלק משירי אירוויזיון 2023 הוכנסו מוטיבים מוזיקליים ממדינות המוצא של הנציגים. לדוגמה הסגנון המוזיקלי ששלט בשיר הספרדי, "Eaea", היה הפלמנקו. בתוך השיר האוסטרי, "Who the Hell is Edgar?", מבוטאים קולות מחאה נגד שירותי הסטרימינג השונים, שמזכים את האמנים בסכום מזערי על כל השמעה אחת של יצירותיהם.
נושא הפמיניזם היה מוטיב מרכזי באירוויזיון 2023. מגוון שירים הכילו סממנים מאדירי נשים ותיאורים על עליונותן, כמו ב-"Queen of Kings" הנורווגי, ב-"My Sister's Crown" הצ'כי וב-"I Wrote a Song" הבריטי.
פורמט > מערכת ההצבעה ומהלך האירוע

ב-22 בנובמבר 2022 הכריז איגוד השידור האירופי על שינויים בתהליך ההצבעה בתחרות. תוצאות שני חצאי הגמר נקבעו על ידי הצבעות הקהל בלבד, כפי שהונהג בשנים 2004–2007. קביעת זהות הזוכה בגמר נשארה על כנה: שילוב ביחס שווה בין הקהל לשופטים, כפי שנקבע באירוויזיון 2009. אם במקרה תיתקל מדינה בקושי טכני לאיסוף קולות הציבור, תינתן לה האפשרות למסור את נקודותיה על פי קביעת שופטיה. אם אפשרות זו תקרה בגמר, הצבעות הציבור יבוססו על נקודות שאר המדינות בעלת דפוס דומה. אם חבר השופטים של מדינה מסוימת נפסול, יוכפל כוחו של הקהל באותו אזור, על מנת לכפר על אובדן הנקודות. בנוסף, זו הייתה התחרות הראשונה בה מדינות אחרות, שלא משתתפות בה, היו יכולות להצביע תחת הקטגור "שאר העולם".
ב-8 במאי 2023 הוחלט לנסות פיילוט חדש בדבר הכרזת העולות לגמר משלב חצאי הגמר. כל האמנים המתחרים הועלו בזה אחר זה על הבמה, ורק אלו שצלחו את חצי הגמר הורשו לרדת ממנה. עם זאת, עקב הביקורות הרעות שנשמעו מכמה אנשי הפקת האירוע, הוחלט לגנוז את הרעיון. זו השנה השלישית ברציפות, שלמדינות יש אפשרות להשתמש בקולות רקע שהוקלטו מראש. הדבר נתון להחלטת המשלחות, וצוין כי עדיין יותר שימוש בזמרי ליווי הן על הבמה והן מאחורי הקלעים. מרטין אסטרדאל הצהיר כי שימוש בקולות רקע יישאר להמשך התחרות.
פורמט > חלוקה לחצאי הגמר

הגרלת חצאי הגמר התקיימה ב-31 בינואר 2023 בשעה 19:00 (CET) באולם סנט ג'ורג'. בנוסף, התרחש טקס העברת המפתחות לעיר המארחת. במהלך ההגרלה נחשפו הסלוגן והלוגו של התחרות. שלושים ואחת המדינות שיתמודדו בחצאי הגמר הוקצו לחמישה סלים, ובתוכן קבוצת משתתפות בעלות דפוס הצבעה דומה. זו שיטה המקטינה את הסיכוי להצבעות על בסיס מחלוקות גאופוליטיות או קרבות תרבותיות. בנוסף, ההגרלה קבעה באיזה חצי גמר תצביע כל אחת מחמש המדינות העולות היישר לגמר – מדינות ה-"Big Five" (הממלכה המאוחדת, ספרד, איטליה, צרפת וספרד) וזוכת האירוע הקודם, אוקראינה. אירוע ההגרלה הונחה על ידי איי.ג'י אודודו וריילן, וכלל גם את טקס מעבר המפתחות המסורתי בין העיר המארחת אשתקד, טורינו, לליברפול. להלן רשימת המדינות בכל סל:
| סל 1 | סל 2 | סל 3 | סל 4 | סל 5 |
| --- | --- | --- | --- | --- |
|  אלבניה אלבניה  אוסטריה אוסטריה  קרואטיה קרואטיה  סרביה סרביה  סלובניה סלובניה  שווייץ שווייץ |  דנמרק דנמרק  אוסטרליה אוסטרליה  פינלנד פינלנד  אסטוניה אסטוניה  איסלנד איסלנד  שוודיה שוודיה  נורווגיה נורווגיה |  ארמניה ארמניה  אזרבייג'ן אזרבייג'ן  גאורגיה גאורגיה  ישראל ישראל  לטביה לטביה  ליטא ליטא |  קפריסין קפריסין  יוון יוון  מלטה מלטה  אירלנד אירלנד  פורטוגל פורטוגל  סן מרינו סן מרינו |  בלגיה בלגיה  צ'כיה צ'כיה  מולדובה מולדובה  הולנד הולנד  פולין פולין  רומניה רומניה |
מהלך התחרות > חצי גמר ראשון

חצי הגמר הראשון נערך ב-9 במאי 2023 בשעה 20:00 (שעון הממלכה המאוחדת; 21:00 CEST ו-22:00 שעון ישראל).‏ 15 מדינות ביצעו את שיריהן בערב זה, כשסדר ההופעות של האירוע פורסם ב-22 במרץ 2023. פינלנד זכתה למירב הנקודות, כשאחריה נמנות שוודיה, ישראל, צ'כיה, מולדובה, נורווגיה, שווייץ, קרואטיה, פורטוגל וסרביה בהתאמה. לעומתן, לטביה, אירלנד, הולנד, אזרבייג'ן ומלטה כשלו בניסיון להעפיל לגמר. אל המשתתפות בחצי הגמר הראשון הצטרפו צרפת, גרמניה ואיטליה לשלב ההצבעה, כמו גם "שאר העולם".
אירוע חצי הגמר נפתח במערכון ריקוד לצלילי השיר "Together in Electric Dreams" אליו קדם קטע וידאו קצר בהשתתפות פול הוליווד, מלך ומלכת הממלכה המאוחדת, סיסטר סיסטר, ריקי טומלינסון ופול אוגריידי, שנפטר באותו חודש. לאחר מכן הופיעה יוליה סנינה, אחת ממצבת המנחות, עם "Mayak" בהשתתפות בעלה, ההארדקיס ולרי בבקו. בנוסף לכך, הופיעו אליושה ורבקה פרגוסון עם "Ordinary World" וריטה אורה בביצוע "Ritual",‏ "Anywhere" ו-"I Will Never Let You Down". במהלך המשדר רואיינו המשלחות של איטליה, צרפת וגרמניה, ואף הוקרנו קטעים קצרים מתוך הופעותיהן.
המדינות שהעפילו לגמר
| סדר | מדינה | שפה | אמן | שיר | מקום | ניקוד |
| --- | --- | --- | --- | --- | --- | --- |
| 1 | נורווגיה נורווגיה | אנגלית | אלסנדרה | "Queen of Kings" | 6 | 102 |
| 2 | מלטה מלטה | אנגלית | דה בסקר | "Dance (Our Own Party)" | 15 | 3 |
| 3 | סרביה סרביה | סרבית ואנגלית | לוק בלאק | "Samo mi se spava" | 10 | 37 |
| 4 | לטביה לטביה | אנגלית ולטבית | סאדן לייטס | "Aijā" | 11 | 34 |
| 5 | פורטוגל פורטוגל | פורטוגזית | מימיקאט | "Ai coração" | 9 | 74 |
| 6 | אירלנד אירלנד | אנגלית | ויילד יות' | "We Are One" | 12 | 10 |
| 7 | קרואטיה קרואטיה | קרואטית | לט 3 | "Mama ŠČ!" | 8 | 76 |
| 8 | שווייץ שווייץ | אנגלית | רמו פורר | "Watergun" | 7 | 97 |
| 9 | ישראל ישראל | אנגלית ועברית | נועה קירל | "Unicorn" | 3 | 127 |
| 10 | מולדובה מולדובה | רומנית | פשה פארפני | "Soarele și luna" | 5 | 109 |
| 11 | שוודיה שוודיה | אנגלית | לורן | "Tattoo" | 2 | 135 |
| 12 | אזרבייג'ן אזרבייג'ן | אנגלית | טוראלטוראןX | "Tell Me More" | 14 | 4 |
| 13 | צ'כיה צ'כיה | אנגלית, צ'כית, אוקראינית ובולגרית | וסנה | "My Sister's Crown" | 4 | 110 |
| 14 | הולנד הולנד | אנגלית | דיון קופר ומיה ניקולאי | "Burning Daylight" | 13 | 7 |
| 15 | פינלנד פינלנד | פינית | קרייה | "Cha Cha Cha" | 1 | 177 |
מהלך התחרות > חצי גמר שני

חצי הגמר השני נערך ב-11 במאי 2023 בשעה 20:00 (שעון הממלכה המאוחדת; 21:00 CEST ו-22:00 שעון ישראל).‏ 16 מדינות ביצעו את שיריהן בערב זה, כשסדר ההופעות של האירוע פורסם ב-22 במרץ 2023. אוסטרליה זכתה למירב הנקודות, כשאחריה נמנות אוסטריה, פולין, ליטא, סלובניה, ארמניה, קפריסין, בלגיה, אלבניה ואסטוניה בהתאמה. לעומתן, איסלנד, גאורגיה, יוון, דנמרק, רומניה וסן מרינו כשלו בניסיון להעפיל לגמר. אל המשתתפות בחצי הגמר השני הצטרפו אוקראינה, ספרד והממלכה המאוחדת לשלב ההצבעה, כמו גם "שאר העולם".
חצי גמר זה נפתח בקטע ספוקן וורד מוקלט מראש על ידי לוק אוונס בדבר ההיסטוריה של התחרות. במהלך ההפסקה בין המדינות המשתתפות בוצע שילוב של יצירות אוקראיניות ידועות בביצוען של מריה ירמצ'וק, אוטוי וזלטה דזיונקה עם מערכון ריקוד משל ג'ייסן גילקיסון, שנערך על ידי שלוש מלכות דראג. המוזיקה שליוותה את קטע הריקוד הורכבה מארבעה שירים: "Free Yourself",‏ "Free Your Mind",‏ "Free" והשיר האוסטרלי לאירוויזיון 2018, "We Got Love". במהלך המשדר רואיינו המשלחות של הממלכה המאוחדת, אוקראינה וספרד, ואף הוקרנו קטעים קצרים מתוך הופעותיהן.
המדינות שהעפילו לגמר
| סדר | מדינה | שפה | אמן | שיר | מקום | ניקוד |
| --- | --- | --- | --- | --- | --- | --- |
| 1 | דנמרק דנמרק | אנגלית | ריילי | "Breaking My Heart" | 14 | 6 |
| 2 | ארמניה ארמניה | אנגלית וארמנית | ברונט | "Future Lover" | 6 | 99 |
| 3 | רומניה רומניה | אנגלית ורומנית | תאודור אנדריי | "D.G.T. (Off and On)" | 15 | 0 |
| 4 | אסטוניה אסטוניה | אנגלית | אליקה | "Bridges" | 10 | 74 |
| 5 | בלגיה בלגיה | אנגלית | גוסטף | "Because of You" | 8 | 90 |
| 6 | קפריסין קפריסין | אנגלית | אנדרו למברו | "Break a Broken Heart" | 7 | 94 |
| 7 | איסלנד איסלנד | אנגלית | טיליאו | "Power" | 11 | 44 |
| 8 | יוון יוון | אנגלית | ויקטור ורניקוס | "What They Say" | 13 | 14 |
| 9 | פולין פולין | אנגלית | בלנקה | "Solo" | 3 | 124 |
| 10 | סלובניה סלובניה | סלובנית | ג'וקר אאוט | "Carpe Diem" | 5 | 103 |
| 11 | גאורגיה גאורגיה | אנגלית | אירו חצ'אנובי | "Echo" | 12 | 33 |
| 12 | סן מרינו סן מרינו | אנגלית | פיקד ג'קס | "Like an Animal" | 16 | 0 |
| 13 | אוסטריה אוסטריה | אנגלית ואיטלקית | טיה וסלינה | "Who the Hell is Edgar?" | 2 | 137 |
| 14 | אלבניה אלבניה | אלבנית | אלבינה ומשפחת קלמנדי | "Duje" | 9 | 83 |
| 15 | ליטא ליטא | אנגלית וליטאית | מוניקה לינקיטה | "Stay" | 4 | 110 |
| 16 | אוסטרליה אוסטרליה | אנגלית | וויאג'ר | "Promise" | 1 | 149 |
מהלך התחרות > גמר > מגישי הנקודות

מגישי "שתים עשרה הנקודות" של חברי השיפוט הלאומיים הוכרזו על ידי דוברי רשויות השידור הממלכתיות במדינות המשתתפות. בניגוד למסורת שהונהגה בשנים 2016–2022 לפיה המדינה המארחת בשנה הקודמת זוכה למסור את "תריסר הנקודות" ראשונה, אוקראינה הוצבה בראש ואחריה עלה הדובר האיטלקי. להלן הרשימה:
אוקראינה אוקראינה - זלאטה אוגנביץ (אנ')
איטליה איטליה - קאזה
לטביה לטביה - ציטי זני
הולנד הולנד - S10
מלטה מלטה - ריאן הילי
מולדובה מולדובה - דוינה סטימפובסקי
אירלנד אירלנד - ניב קבאנה
סן מרינו סן מרינו - ג'ון קנדי אוקונור (אנ')
אזרבייג'ן אזרבייג'ן - נרמין סלמנובה
אוסטריה אוסטריה - פיליפ הנזה (אנ')
צרפת צרפת - אנגון
פינלנד פינלנד - בס (פי')
בלגיה בלגיה - בארט קנארטס
גרמניה גרמניה - אלטון (אנ')
פורטוגל פורטוגל - מארו
קרואטיה קרואטיה - מאיה סיגלנצ'קי
אסטוניה אסטוניה - רגנאר קלבאן
ארמניה ארמניה - מאלנה
פולין פולין - אידה נובאקובסקה (אנ')
רומניה רומניה - אידה מרקוס
איסלנד איסלנד - הטארי
סרביה סרביה - דראגן קושרין (סר')
קפריסין קפריסין - לוקאס המאטסוס
נורווגיה נורווגיה - בן אדאמס (אנ')
שווייץ שווייץ - צ'יארה דובי
אוסטרליה אוסטרליה - קתרין מרטין (אנ')
דנמרק דנמרק - טינה מולר (אנ')
ספרד ספרד - רות לורנסו (אנ')
ישראל ישראל - אילנית
שוודיה שוודיה - פארה עבאדי (אנ')
גאורגיה גאורגיה - סירקוס מירקוס
צ'כיה צ'כיה - רדקה רוסיצקה
סלובניה סלובניה - מלאני מקיקה
יוון יוון - פוטיס סרגולופולוס (אנ')
אלבניה אלבניה - אנדריי שאהו (אנ')
ליטא ליטא - מוניקה ליו
הממלכה המאוחדת הממלכה המאוחדת - קתרין טייט
מורשת והשפעה

גמר אירוויזיון 2023 היה הנצפה ביותר אי-פעם. ב-19 בדצמבר פורסם על ידי כאן 11 כי הוא היה המשדר הנצפה ביותר בישראל עם 31 אחוזי רייטינג – יותר ממהדורות החדשות ביום מתקפת הפתע ב-7 באוקטובר. הוענק לתחרות את פרס ה-Changemaker בוועידת השידור הבין-לאומית כהוקרה על "תרומתה לחברה ולתרבות, ועל הישארותה רלוונטית ורעננה בקנה מידה עצום. הפרס התקבל ב-17 בספטמבר על ידי המפקח מרטין אסטרדאל.